

VLADA REPUBLIKE HRVATSKE

Zagreb, 1. kolovoza 2019.

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Odluka o izmjenama i dopunama Odluke o koordinaciji aktivnosti unutar okvira za gospodarsko upravljanje Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 24. stavaka 1., 2. i 3., te članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članaka 121. i 148. Ugovora o funkcioniranju Europske unije (Službeni list Europske unije C 83/1, 30.3.2010.), članka 1. stavka 3. Uredbe (EU) br. 1175/2011 Europskog parlamenta i Vijeća od 16. studenoga 2011. o izmjeni Uredbe (EZ) br. 1466/97 o jačanju nadzora stanja proračuna i nadzora i koordinacije ekonomskih politika (Službeni list Europske unije L 306/12, 23.11.2011.) i članka 6. stavka 1. Uredbe (EU) br. 1176/2011 Europskog parlamenta i Vijeća od 16. studenoga 2011. o sprečavanju i ispravljanju makroekonomskih neravnoteža (Službeni list Europske unije L 306/25, 23.11.2011.), Vlada Republike Hrvatske je na sjednici održanoj \_\_\_\_ 2019. godine donijela

**O D L U K U**

**o izmjenama i dopunama Odluke o koordinaciji aktivnosti**

**unutar okvira za gospodarsko upravljanje Europske unije**

**I.**

U Odluci o koordinaciji aktivnosti unutar okvira za gospodarsko upravljanje Europske unije (Narodne novine, br. 13/17, 51/17, 97/17 i 50/18), u točki IV. stavak 1. mijenja se i glasi:

"U Radnu skupinu imenuju se:

1. dr. sc. Zdravko Marić, potpredsjednik Vlade Republike Hrvatske i ministar financija, predsjednik Radne skupine
2. Predrag Štromar, potpredsjednik Vlade Republike Hrvatske i ministar graditeljstva i prostornoga uređenja
3. Darko Horvat, ministar gospodarstva, poduzetništva i obrta
4. mr. sc. Marko Pavić, ministar regionalnoga razvoja i fondova Europske unije
5. Josip Aladrović, ministar radai mirovinskoga sustava

prof. dr. sc. Blaženka Divjak, ministrica znanosti i obrazovanja

1. prof. dr. sc. Milan Kujundžić, dr. med., ministar zdravstva
2. **izv. prof.** dr. sc. Vesna Bedeković, ministrica za demografiju, obitelj, mlade i socijalnu politiku
3. Ivan Malenica, ministar uprave
4. dr. sc. Mario Banožić, ministar državne imovine

Dražen Bošnjaković, ministar pravosuđa

dr. sc. Tomislav Ćorić, ministar zaštite okoliša i energetike

Oleg Butković, ministar mora, prometa i infrastrukture

1. dr. sc. Gordan Grlić Radman, ministar vanjskih i europskih poslova.".

Iza stavka 1. dodaje se novi stavak 2. koji glasi:

"U radu Radne skupine sudjelovat će i mr. sc. Zvonimir Savić, posebni savjetnik predsjednika Vlade za ekonomska pitanja".

Dosadašnji stavak 2. postaje stavak 3.

**II.**

U točki VI. stavku 2. dodaje se nova podtočka 16. koja glasi:

"16. Ivan Bubić, državni tajnik Središnjeg državnog ureda za središnju javnu nabavu – za područje provedbe objedinjene javne nabave".

Dosadašnja podtočka 16. postaje podtočka 17.

**III.**

U točki VIII. stavak 1. mijenja se i glasi:

"Ured predsjednika Vlade Republike Hrvatske, u suradnji s Ministarstvom financija, obavlja stručne i koordinativne poslove za Radnu skupinu, prati i koordinira provedbu Europskog semestra u Republici Hrvatskoj te u tim poslovima blisko surađuje s drugim tijelima u sustavu.".

Stavak 2. mijenja se i glasi:

"Ministarstvo financija je tijelo za koordinaciju provedbe zadaća iz točke V. stavka 1. podstavka 6. ove Odluke, a potpredsjednik Vlade Republike Hrvatske i ministar financija ili osoba koju ovlasti, ovlašten je potpisivati dokumente u vezi s izradom i utvrđivanjem godišnjeg programa za instrument Europske unije »Program potpore strukturnim reformama«.".

**IV.**

U točki XI. riječi: "Ministarstvom poljoprivrede" zamjenjuju se riječima: "Ministarstvom financija".

**V.**

Ova Odluka stupa na snagu danom donošenja, a objavit će se u Narodnim novinama.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Europski semestar je instrument fiskalnog nadzora i koordinacije ekonomskih politika država članica s ekonomskom politikom Europske unije, utemeljen na strategiji Europa 2020 i usmjeren ka postizanju pametnog, održivog i uključivog rasta. S istim ciljem države članice u okviru Europskog semestra usklađuju svoje proračunske i gospodarske politike s ciljevima i pravilima dogovorenima na razini Europske unije te definiraju i provode niz reformi koje potiču rast. Europski semestar odvija se u godišnjim ciklusima, a sudjelovanje u Europskom semestru obveza je svake države članice Europske unije.

Za potrebe koordinacije aktivnosti vezano uz sudjelovanje u Europskom semestru Odlukom o koordinaciji aktivnosti unutar okvira za gospodarsko upravljanje Europske unije (»Narodne novine«, broj 13/17, 51/17, 97/17 i 50/18) osnovana je Međuresorna radna skupina za Europski semestar te imenovani koordinatori odgovorni za razradu reformskih mjera i aktivnosti, pripremu planova provedbe, koordinaciju provedbe reformskih mjera, kao i preporuka Europske komisije i mjera za postizanje ciljeva strategije Europa 2020 te za izvještavanje o napretku u njihovoj provedbi.

Obzirom na promjene pojedinih članova Vlade, ali i širim obuhvatom strukturnih reformi, pokazala se potreba za izmjenom Odluke, odnosno imenovanjem novog predsjednika i članova Međuresorne radne skupine te koordinatora za područje provedbe objedinjene javne nabave, kao i potreba izmjene u dijelu koji se odnosi na ulogu Ministarstva financija kao tijela za koordinaciju.